Araz Yaquboğlu

Araz Yaquboğlu (tam adı: Araz Yaqub oğlu Hacıyev; ) — Azərbaycan tədqiqatçısı, yazıçısı və jurnalisti; "Qızıl qələm" media mükafatı (2011) və Həsən bəy Zərdabi mükafatı (2023) laureatı, Laçın yurdu jurnalında baş redaktorun müavini, Azərbaycan Jurnalistlər Birliyinin (2023-cü ildən) və Azərbaycan Aşıqlar Birliyinin üzvü (2023-cü ildən).

 Həyatı 
Araz Yaquboğlu 1973-cü il avqustun 1-də Bərdə rayonunun Yeni Daşkənd kəndində ziyalı ailəsində anadan olub. Əslən Göyçə mahalının Daşkənd kəndindəndir. Atası Yaqub Hacıyev Bərdə rayonunda tanınmış mühəndislərdən olub.

Araz Yaquboğlu 1980-ci ildə Bərdə rayonunun Yeni Daşkənd kənd orta məktəbinin I sinfinə getmiş və 1990-cı ildə həmin məktəbin XI sinfini bitirmişdir. 1989-cu ildə Bərdə rayonu üzrə keçirilən riyaziyyatdan fənn olimpiadasında I yeri tutmuşdur. Orta məktəbdə oxuyarkən 1989–1990-cı illərdə məktəbin komsomol təşkilat katibi olmuşdur.

2 avqust 1990-cı ildə ilk əmək fəaliyyətinə Azərbaycan SSR Sənaye Müəssisələri İstehsalat Birliyinin Bərdə Nüşabə Kooperativində fəhlə kimi başlamışdır. 1 fevral 1991-ci ildə iş yerini dəyişərək 9 №li Dəmir Beton Məmulatları Zavodunda çilingər işləmişdir.

1991-ci ildə Azərbaycan İnşaat Mühəndisləri İnstitutunun "İnşaat" fakültəsinə qəbul olmuşdur. 1996-cı ildə Azərbaycan İnşaat Mühəndisləri Universitetinin "Sənaye və mülki tikinti" ixtisasını əla qiymətlərlə bitirmişdir.

1994-cü ildə oxuduğu universitet üzrə "Materiallar müqaviməti" fənnindən olimpiadada I yeri tutmuş, haqqında "İnşaatçı kadrlar uğrunda" qəzetinin 26 oktyabr 1994-cü il tarixli, № 6(245) sayında Dilarə Mikayılovanın "Nümunəvi tələbə" başlıqlı məqaləsi dərc olunmuşdur.

Ali məktəbdə oxuduğu müddətdə təhsildən ayrılmamaqla Azərbaycan Dövlət Akademik Milli Dram Teatrında səhnə quraşdırıcısı vəzifəsində çalışmışdır (30 sentyabr, 1994 – 31 dekabr, 1994).

O, 1994–1996-cı illərdə Azərbaycan Milli İstiqlal Partiyasının üzvü olmuşdur.

1995-ci ildə Bakı Ali Menecer Kollecinin İnşaatçı menecment ixtisasını bitirmişdir.

1992-ci ildən şeirləri və məqalələri mərkəzi qəzetlərdə, jurnallarda və almanaxlarda çap olunur. Bir çox kitabların redaktoru və tərtibçisidir.

2012-ci ilin 1 yanvarından Laçın yurdu jurnalında baş redaktorun müavinidir.

12 iyul 2023-cü ildə Azərbaycan Jurnalistlər Birliyinə, 17 iyul 2023-cü ildə isə Azərbaycan Aşıqlar Birliyinə üzv qəbul edilmişdir.

 Şəxsi həyatı 
Ailəlidir, bir oğlu və bir qızı var.

 Vikimedia hərəkatında iştirakı 
Araz Yaquboğlu 30 aprel 2010-cu ildən "Araz Yaquboglu" istifadəçi adı ilə Azərbaycanca Vikipediyanın aktiv istifadəçisi, 23 sentyabr 2013-cü ildən isə Azərbaycanca Vikipediyada inzibatçıdır. 2017-ci ildə olan məlumata görə 6000 məqalənin müəllifidir. O, Azərbaycanca Vikipediyada ən çox redaktəsi olan iki redaktordan biridir.Vikipediya:Redaktə sayına görə vikipediyaçıların siyahısı

Həmçinin Azərbaycan dilində olan Vikipediya ilə yanaşı, Vikikitabın, Vikisitatın və Vikimənbənin də inzibatçısıdır.

 Filmoqrafiya 
 Bitməyən ömür (film, 2013)
 Torpağımız... Tariximiz... Taleyimiz... (film, 2015)

 Kitabları 
 Elin yaddaşında yaşayan ömür. Bakı: "Nurlan", 2006, 160 səh.
 Bir kökün budaqları. Bakı: "Nurlan", 2006, 216 səh.
 Daşkənd aşıqları və şairləri. Bakı: "Nurlan", 2008, 416 səh.
 Tələbə dünyası. Bakı: "Elm və təhsil", 2011, 184 səh.
 Ömrün şəhidlik zirvəsi, Bakı, "Elm və təhsil", 2012. – 160 səh. + 16 səh. şəkil.
 Bitməyən ömür, Bakı, "Nurlar", 2013. – 400 səhifə. + 96 səh. şəkil.(azərb.)
 Elin Şiruyəsi, sözün sərrafı, Bakı, "SkyG", 2016, 400 səh., 300 tiraj. ISBN 978-9952-440-08-05
 Daşkənddən Yeni Daşkəndə. Bakı, "Elm və təhsil", 2023. 480 səh. (+64 səh. şəkil). ISBN 978-9952-568-22-6
 Sazın-sözün sorağında. Bakı, "Elm və təhsil", 2023. 200 səh. ISBN 978-9952-568-35-6
 Rəşadətli Rəşadət. Bakı, "Elm və təhsil", 2023. 144 səh. (+32 səh. şəkil) ISBN 978-9952-568-48-6
 Od oğlu od içində. Bakı, "Elm və təhsil", 2025. 160 səh. (+24 səh. şəkil) ISBN 978-9952-587-49-4
 Soyumuz, kökümüz, özümüz. Bakı, "Elm və təhsil", 2025. 360 səh. (+48 səh. şəkil) ISBN 978-9952-587-82-1

 Mükafatları 
 2011 — "Qızıl qələm" media mükafatı.
 2021 — "Laçın" döş nişanı (№ 073).
 2021 — "Dədə Ələsgər Ocağı" İctimai Birliyinin Fəxri Diplomu.
 2022 — "Aşıq Ələsgər – 200" yubiley medalı (№ 00077)
 2023 — Həsən bəy Zərdabi mükafatı.
 2023 — "Ziyadar" mükafatı.

 İstinadlar 

 Mənbələr 
 Vəkil, Əli. "Ot kökü üstə bitər". "Ekspress" qəzeti, № 225(2403). 8 dekabr 2007-ci il.

 Əlavə oxu 



 Xarici keçidlər 

 Vikipediya idarəçisi Araz Yaquboğlunun CVN TV-yə müsahibəsi
 Daşnaklardan müdafiə olunmaq üçün miili hökumətdən yardım istənilib - QƏRBİ AZƏRBAYCAN XRONİKASI — YouTube
 DANIŞIR QƏRBİ AZƏRBAYCAN / ARAZ YAQUBOĞLU / QƏRİB YAŞAYAN İNSANIN ÖMRÜ QISA OLUR


Kateqoriya:Azərbaycan şairləri
Kateqoriya:Azərbaycanlı şairlər
Kateqoriya:Azərbaycan jurnalistləri
Kateqoriya:Azərbaycanlı jurnalistlər
Kateqoriya:Azərbaycan folklorşünasları
Kateqoriya:Azərbaycanlı folklorşünaslar
Kateqoriya:Azərbaycan publisistləri
Kateqoriya:Azərbaycanlı publisistlər
Kateqoriya:Rəsullular
Kateqoriya:Çilingərlər
Kateqoriya:"Aşıq Ələsgər – 200" yubiley medalı ilə təltif edilənlər
Kateqoriya:"Qızıl qələm" media mükafatı laureatları
Kateqoriya:"Laçın" döş nişanı ilə təltif edilənlər
Kateqoriya:Həsən bəy Zərdabi mükafatı laureatları
Kateqoriya:"Ziyadar" mükafatı laureatları
Kateqoriya:Azərbaycan memuarçıları
Kateqoriya:Vikipediyanı redaktə edən ensiklopedik şəxslər
Kateqoriya:Vikipediya şəxsləri